**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_» \_\_\_\_\_\_\_\_\_\_\_\_\_2022 թվականի N \_\_\_\_\_\_-Ն

**ԱՅԼԸՆՏՐԱՆՔԱՅԻՆ (ՀԵՂԻՆԱԿԱՅԻՆ, ՓՈՐՁԱՐԱՐԱԿԱՆ ԵՎ ՄԻՋԱԶԳԱՅԻՆ) ԿՐԹԱԿԱՆ ԾՐԱԳՐԵՐԻ ՓՈՐՁԱՔՆՆՈՒԹՅԱՆ ԱՆՑԿԱՑՄԱՆ, ՃԱՆԱՉՄԱՆ ԵՎ ՀԱՍՏԱՏՄԱՆ ԿԱՐԳԸ ՍԱՀՄԱՆԵԼՈՒ** **ՄԱՍԻՆ**

«Հանրակրթության մասին» օրենքի 29-րդ հոդվածի 1-ին մասի 3.1-ին ենթակետին համապատասխան` Հայաստանի Հանրապետության կառավարությունը ***որոշում է.***

1. Սահմանել այլընտրանքային (հեղինակային, փորձարարական և միջազգային) կրթական ծրագրերի փորձաքննության անցկացման, ճանաչման և հաստատման կարգը` համաձայն հավելվածի:

2. Սույն որոշումն ուժի մեջ է մտնում հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՎԱՐՉԱՊԵՏ ՆԻԿՈԼ ՓԱՇԻՆՅԱՆ**

Հավելված
ՀՀ կառավարության 2022 թվականի
\_\_\_\_\_\_\_\_\_\_\_\_\_\_\_\_\_\_\_\_\_-ի N \_\_\_\_\_\_-Ն որոշման

**Կ Ա Ր Գ**

**ԱՅԼԸՆՏՐԱՆՔԱՅԻՆ (ՀԵՂԻՆԱԿԱՅԻՆ, ՓՈՐՁԱՐԱՐԱԿԱՆ ԵՎ ՄԻՋԱԶԳԱՅԻՆ) ԿՐԹԱԿԱՆ ԾՐԱԳՐԵՐԻ ՓՈՐՁԱՔՆՆՈՒԹՅԱՆ ԱՆՑԿԱՑՄԱՆ, ՃԱՆԱՉՄԱՆ ԵՎ ՀԱՍՏԱՏՄԱՆ**

**1. ԱՅԼԸՆՏՐԱՆՔԱՅԻՆ (ՀԵՂԻՆԱԿԱՅԻՆ, ՓՈՐՁԱՐԱՐԱԿԱՆ ԵՎ ՄԻՋԱԶԳԱՅԻՆ) ԿՐԹԱԿԱՆ ԾՐԱԳՐԵՐԻ ՓՈՐՁԱՔՆՆՈՒԹՅԱՆ ԱՆՑԿԱՑՈՒՄՆ ՈՒ ՃԱՆԱՉՈՒՄԸ**

1. Սույն կարգով կարգավորվում են այլընտրանքային (հեղինակային, փորձարարական և միջազգային) կրթական ծրագրերի փորձաքննության անցկացման, ճանաչման և հաստատման հետ կապված հարաբերությունները:
2. Այլընտրանքային ծրագիր է համարվում հանրակրթական ծրագրից ուսումնական պլանով, ուսուցման կազմակերպման ձևով և առարկայական ծրագրերով տարբերվող, հանրակրթական պետական չափորոշչի վերջնարդյունքներն ու կարողունակություններն ապահովող և օրենսդրությամբ սահմանված կարգով որպես այլընտրանքային երաշխավորված հանրակրթական ծրագիրը։
3. Այլընտրանքային կրթական ծրագրերն են՝
4. հեղինակային կրթական ծրագիր, որը ֆիզիկական կամ իրավաբանական անձանց հեղինակած և օրենսդրությամբ սահմանված կարգով որպես հեղինակային երաշխավորված հանրակրթական ծրագիրն է,
5. փորձարարական կրթական ծրագիր, որը Հանրակրթության մասին օրենքի 7-րդ հոդվածի 8-րդ մասով սահմանված կրթական աստիճանի առավելագույն տևողությամբ ներդրված հանրակրթական ծրագիրն է,
6. միջազգային կրթական ծրագիր, որը միջազգային պայմանագրի հիման վրա կամ տասը և ավելի օտարերկրյա պետություններում իրականացվող հանրակրթական ծրագիրն է:
7. Այլընտրանքային կրթական ծրագիրը՝ որպես երաշխավորված հանրակրթական ծրագիր, ենթակա է գործածության սույն կարգի պահանջներին համապատասխան փորձաքննության ներկայացնելուց, դրական եզրակացություն ստանալուց և Հայաստանի Հանրապետության կրթության, գիտության, մշակույթի և սպորտի նախարարի (այսուհետ՝ Նախարար) հրամանով հաստատվելուց հետո:
8. Փորձաքննությունը այլընտրանքային կրթական ծրագրերի ուսումնասիրության և սույն կարգի 2-րդ կետով սահմանված պահանջներին համապատասխանության բացահայտումն է:
9. Փորձաքննության արդյունքում կազմվում է փորձագիտական եզրակացություն: Փորձագիտական եզրակացությունն ընդգրկում է փորձաքննության ներկայացված այլընտրանքային կրթական ծրագրի ամբողջական վերլուծությունը սույն կարգի 2-րդ կետով սահմանված պահանջներին համապատասխան, որը ներառում է փաստարկներ և հիմնավորումներ նյութի բովանդակությանը և կառուցվածքին ներկայացվող չափանիշներին և ցուցիչներին (գիտականություն, մատչելիություն և մանկավարժական, մեթոդական, լեզվաոճական և այլ բնութագրիչներ) համապատասխանության վերաբերյալ:
10. Այլընտրանքային կրթական ծրագրի փորձաքննությունն իրականացնում է մանկավարժի որակավորում շնորհող բուհը՝ իր մասնագետների, մասնագիտական խմբերի, համապատասխան ստորաբաժանումների (ամբիոններ) մասնագետների և հանրակրթական, ինչպես նաև, ըստ անհրաժեշտության, Հայաստանի Հանրապետության գիտությունների ազգային ակադեմիայի համակարգի գիտական, գիտահետազոտական կազմակերպությունների գիտաշխատողների ներգրավմամբ կամ մրցութային եղանակով կարող է պատվիրակվել իրավաբանական կամ ֆիզիկական անձանց:
11. Հեղինակային կրթական ծրագիրը փորձաքննության է ներկայացվում օրենքով սահմանված կարգով որպես մտավոր սեփականություն գրանցվելուց հետո:
12. Փորձարարական կրթական ծրագիրը Հանրակրթության մասին օրենքի 7-րդ հոդվածի 8-րդ մասով սահմանված կրթական աստիճանի տևողությանը համապատասխան ժամանակահատվածում ճանաչվում է գործածության ենթակա՝ սույն կարգի 2-րդ կետի պահանջներին համապատասխան բովանդակություն ապահովելու և սույն կարգի 4-րդ կետի պահանջներին համապատասխան դրական եզրակացության առկայության դեպքում:

1) Պատվիրատուի տրամադրած փորձարարական կրթական ծրագիրը ներկայացվում է Կրթության զարգացման և նորարարությունների ազգային կենտրոն(այսուհետ՝ ԿԶՆԱԿ)՝ փորձաքննության, որի դրական եզրակացության հիման վրա ծրագիրը երաշխավորվում է գործածության:

1. Կրթական աստիճանի տևողությամբ փորձարարական կրթական ծրագրիգործարկմանժամանակահատվածումԿԶՆԱԿ-ը յուրաքանչյուր տարի առնվազն երկու անգամիրականացնում է մշտադիտարկում՝ ուսուցման կազմակերպման ձևի, բովանդակության, մեթոդաբանության, նպատակաուղղվածության վերաբերյալ:
2. ԿԶՆԱԿ-ը Կրթական ծրագրի ներդրման սահմանված ժամկետի ավարտին ներկայացնում է ամփոփիչ եզրակացություն, որը դրական լինելու դեպքում կարող է սույն կարգի 9-րդ կետին համապատասխան որպես հեղինակային ծրագիր ներկայացվել երաշխավորման՝ ըստ կրթական աստիճանների:
3. Ուսումնական յուրաքանչյուր տարվա ընթացքում Պատվիրատուն ուսուցման կազմակերպման ձևի, բովանդակության, մեթոդների կիրառելիության արդյունավետության վերաբերյալ կարող է ներկայացնել առաջարկություններ, որոնք սույն կարգի 9-րդ կետի պահանջներին համապատասխան կարող են երաշխավորվել գործածության:
4. Միջազգային կրթական ծրագիրը ճանաչվում է գործածության ենթակա, եթե առկա է հավաստի տեղեկություն՝ տասը և ավելի օտարերկրյա պետություններում որպես հանրակրթական ծրագիր իրականացվելու մասին և միջպետական նախնական համաձայնություն, ինչպես նաև առկա է սույն կարգի 4-րդ կետի պահանջներին համապատասխան դրական եզրակացություն:

**2. ԱՅԼԸՆՏՐԱՆՔԱՅԻՆ (ՀԵՂԻՆԱԿԱՅԻՆ, ՓՈՐՁԱՐԱՐԱԿԱՆ ԵՎ ՄԻՋԱԶԳԱՅԻՆ) ԿՐԹԱԿԱՆ ԾՐԱԳՐԵՐԻ ՀԱՍՏԱՏՄԱՆ ԳՈՐԾԸՆԹԱՑԸ**

1. Սույն 3-րդ կետում սահմանված այլընտրանքային կրթական ծրագրերը (այսուհետ` Ծրագիր) փորձաքննության են ներկայացվում իրավաբանական կամ ֆիզիկական աննձանց (այսուհետ` Պատվիրատու) կողմից:
2. Ծրագիրը (թղթային և էլեկտրոնային տարբերակով) Պատվիրատուից ստանալուց հետո Նախարարությունը, ըստ նպատակահարմարության, այն տրամադրում է սույն կարգի 7-րդ կետով սահմանված կառույցներին, որոնք 30-օրյա ժամկետում իրականացնում են փորձաքննություն և կազմում փորձագիտական եզրակացություն: Անհրաժեշտության դեպքում փորձաքննության ժամկետը կարող է երկարաձգվել` այդ մասին տեղեկացնելով փորձաքննության ներկայացրած կողմին` նշելով երկարաձգման պատճառները և ժամկետը:
3. Փորձագիտական եզրակացությունը Նախարարությունը տրամադրում է Պատվիրատուին՝ ներկայացված կարծիքի հիման վրա Ծրագիրը լրամշակելու համար:
4. Փորձագիտական դրական եզրակացության հիման վրա Նախարարը ներկայացված Ծրագիրը հրամանով երաշխավորում է գործածության:
5. Բացասական կարծիքի դեպքում Ծրագիրը վերադարձվում է ներկայացնողին` կցելով եզրակացությունը և հիմնավորումները:
6. Փորձագիտական եզրակացության կամ բացասական կարծիքի վերաբերյալ անհամաձայնությունների, դիտողությունների, առարկությունների դեպքում Պատվիրատուն կարող է դիմել Նախարարություն` կրկնակի փորձաքննություն իրականացնելու նպատակով: